kan man kræve erstatning efter en trampolinulykke under børnepasning?
der kan være mulighed for at få erstatning via arbejdsmarkedets erhvervssikring, når ulykken er sket under børnepasning.

 

når man passer børn for andre, er man faktisk omfattet af arbejdsskadeloven – også selvom den, man passer børn for, ikke er forpligtet til at købe en arbejdsforsikring ved privat medhjælp i hjemmet (under 400 timer om året).

  
normalt skal enhver arbejdsskade anmeldes senest et år efter, at skaden er sket. i få tilfælde kan der ud fra en konkret vurdering være mulighed for at se bort fra denne frist, men kun hvis en række kriterier er opfyldt.

i bør derfor anmelde uheldet til arbejdsmarkedets erhvervssikring på deres hjemmeside: <http://www.aes.dk/>.

